Sedaya manungsa tamtu remen lan mbetahaken pepadhang. Kanthi pepadhang punika manungsa saged nyambut damel, saged mbedakaken punapa ingkang sae lan awon, ingkang aman lan ingkang mbebayani. Manungsa saged nindakaken punapa kemawon kangge ngupadi pepadhang lan supados saged tansah gesang ing salebeting pepadhang. Boten namung ing pangertosan secara jasmani kemawon bilih pepadhang punika kabetahaken, nanging ing pangertosan secara batiniah manungsa ugi mbetahaken pepadhang kangge nyunari manahipun. Supados manungsa saged mangertos bab ingkang becik lan kedah katindakaken.